बीजिंग में बायडू के मुख्यालय में 20 हजार लोग काम करते हैं। सभी आर्टीफिशयल इंटेलिजेंस (एआई) तकनीक फेस रिकगनीशन का इस्तेमाल करना बेहतर ढंग से जानते हैं। दफ्तर में एंट्री से लेकर कुछ खरीदने तक हर काम इस तकनीक की मदद से करते हैं। किसी भी शख्स के हाथ में आईडी कार्ड नहीं होता।न ही लोग अंदर अपना पर्स साथ लेकर घूमते हैं। गूगल के देश से जाने के बाद से ही अपनी उन्नत तकनीक की बदौलत बायडू ने चीन के करीब 70 फीसदी मार्केट पर एकतरफा कब्जा कर लिया। बायडू के काम करने का तरीका भी काफी हद तक गूगल जैसा ही है।